CELEX: C2005/031/13
Language: el
Date: 2005-02-05 00:00:00
Title: Υπόθεση C-478/04: Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 16 Νοεμβρίου 2004

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/6
            
         Προσφυγή της Επιτροπής των Ευρωπαϊκών Κοινοτήτων κατά της Ιταλικής Δημοκρατίας, που ασκήθηκε στις 16 Νοεμβρίου 2004
   (Υπόθεση C-478/04)
   (2005/C 31/13)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Μηνά Κωνσταντινίδη και Giuseppe Bambara, άσκησε ενώπιον του Δικαστηρίου των Ευρωπαϊκών Κοινοτήτων στις 16 Νοεμβρίου 2004 προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία:
               
                           α)
                        
                        
                           μη λαμβάνοντας τα αναγκαία μέτρα για να εξασφαλίσει ότι τα επικίνδυνα στερεά απόβλητα που εναποτίθενται στη χωματερή του Cà di Capri (Βερόνα) αξιοποιούνται ή διατίθενται χωρίς να τίθεται σε κίνδυνο η υγεία του ανθρώπου και χωρίς να χρησιμοποιούνται διαδικασίες ή μέθοδοι ικανές να βλάψουν το περιβάλλον,
                        
                     
                           β)
                        
                        
                           μη λαμβάνοντας τα αναγκαία μέτρα ώστε ο κάτοχος των επικίνδυνων αποβλήτων που εναποτίθενται στην ως άνω χωματερή να τα παραδίδει σε ιδιωτικό ή δημόσιο φορέα συλλογής αποβλήτων ή σε επιχείρηση που πραγματοποιεί τις εργασίες που αναφέρονται στα παραρτήματα II Α ή II Β της οδηγίας ή να εξασφαλίζει ο ίδιος την αξιοποίηση ή τη διάθεσή τους,
                        
                     
                           γ)
                        
                        
                           μη λαμβάνοντας τα αναγκαία μέτρα ώστε, στην εν λόγω χωματερή, στην τοποθεσία όπου γίνεται η απόθεση (απόρριψη) των επικίνδυνων αποβλήτων, να γίνεται καταγραφή και αναγνώριση των επικίνδυνων αποβλήτων ώστε να μην αναμειγνύονται διαφορετικές κατηγορίες επικίνδυνων αποβλήτων ούτε επικίνδυνα με μη επικίνδυνα απόβλητα,
                        
                     παρέβη τις υποχρεώσεις που υπέχει από τα άρθρα 4 και 8 της οδηγίας 75/442/ΕΟΚ (1) περί των στερεών αποβλήτων, όπως αυτή τροποποιήθηκε με την οδηγία 91/156/ΕΟΚ (2), καθώς και από το άρθρο 2, παράγραφοι 1 και 2, της οδηγίας 91/689/ΕΟΚ για τα επικίνδυνα απόβλητα·
            
         
               —
            
            
               να καταδικάσει την Iταλική Δημοκρατία στα δικαστικά έξοδα.
            
         Iσχυρισμοί και κύρια επιχειρήματα:
   Η Επιτροπή υποστηρίζει ότι, για τους λόγους που εξέθεσε με τα υπομνήματά της, η Ιταλική Δημοκρατία παρέβη, όσον αφορά τη χωματερή του Cà di Capri (Βερόνα), τις υποχρεώσεις που υπέχει από την οδηγία 75/442/ΕΟΚ, όπως αυτή τροποποιήθηκε με την οδηγία 91/156/ΕΚ, καθώς και από την οδηγία 91/689/ΕΟΚ.
   
      (1)  ΕΕ ειδ. έκδ. 15/001, σ. 86.
   
      (2)  ΕΕ L 78 της 26.3.1991, σ. 32.